Templed Protocol Astudiaeth 2026
Dylid defnyddio’r templed a'r rhestr wirio wrth wneud y canlynol:
1. Cwblhau cais moeseg i Bwyllgor Moeseg Ymchwil Academaidd Ysgol Feddygol Gogledd Cymru/yr Ysgol Gwyddorau Iechyd ar gyfer gwaith ymchwil.
2. Cofnodi gwaith gwerthuso gwasanaeth gyda'r cadeirydd moeseg, ochr yn ochr â chopi o declyn yr Awdurdod Ymchwil Iechyd (HRA) wedi'i gwblhau, a chopi o gadarnhad canlyniad teclyn yr Awdurdod Ymchwil Iechyd.  
3. Gwneud cais am nawdd ymchwil.
Bydd cynnwys y protocol yn amrywio yn dibynnu ar ffocws a dyluniad y gwaith (e.e. gwaith arolwg hydredol o gymharu â chyfweliadau ansoddol archwiliadol, dadansoddiad eilaidd o ddata personol dienw o gymharu â data personol adnabyddadwy).  Sicrhewch bod eich protocol yn cynnwys yr elfennau craidd sy'n berthnasol i'ch cais moeseg ymchwil neu'n berthnasol i gyflwyniad eich protocol gwerthuso gwasanaeth.
Nod: bod â dealltwriaeth gydlynol o amcanion ac elfennau'r gwaith a dangos sut y bydd pob elfen yn cael ei chyflawni a'i rheoli (gan gynnwys recriwtio, casglu data, dadansoddi data a rheoli data). 
Sylwer: Nid oes arnom angen adran hir am lenyddiaeth gefndirol, ond mae arnom angen digon o wybodaeth i werthuso'r gwaith arfaethedig. Efallai y bydd gan eich protocol atodiadau megis negeseuon e-bost a phosteri recriwtio, taflenni gwybodaeth i gyfranogwyr a ffurflenni cydsynio, protocol trallod, ac adnoddau casglu data megis holiaduron, amserlen gyfweld, ac ati. *Sicrhewch bod y dogfennau hyn hefyd yn cael eu huwchlwytho fel ffeiliau unigol gyda’r cais bob amser, a bod ganddynt rifau fersiynau a dyddiadau.* 
Ar ddiwedd y ddogfen hon, fe welwch ddolenni i adnoddau defnyddiol.

Elfennau craidd:
· Teitl yr astudiaeth 
· Acronym yr astudiaeth (os yn berthnasol)
· Amserlen: dyddiad dechrau a dyddiad gorffen (gallwch hefyd nodi amserlen ar gyfer y cyfnod ysgrifennu)
· Dyddiad a rhif fersiwn y protocol (nodyn: dylai unrhyw newidiadau i'r protocol gynnwys rhif a dyddiad y newid) 
· Rhestr o dalfyriadau (lle bo'n berthnasol)
· Sail resymegol fer dros y gwaith, gan gyfeirio at lenyddiaeth berthnasol (uchafswm o 300 gair)
· Nodau, amcanion, cwestiynau i'w gofyn 
· Dulliau a dyluniad sy'n sail i'ch gwaith:
· Unrhyw fframweithiau damcaniaethol neu ddulliau allweddol a ddefnyddiwyd (e.e. dulliau cyfranogol) 
· Lleoliad a mynediad i'r lleoliad
· Samplu a recriwtio:
· Cynnwys manylion megis ffrâm samplu, maint y sampl, meini prawf cynnwys ac eithrio, sut y cysylltir â phobl a'u recriwtio, unrhyw ddilyniant, ystyriaethau ynghylch deunyddiau recriwtio (e.e. iaith, hawdd eu darllen)
· Materion penodol i'w hystyried (e.e. gweithio gyda phobl ifanc mewn ysgolion, recriwtio oedolion sy’n agored i niwed)
· Lle bo'n berthnasol, cynnwys siart llif recriwtio ac amserlenni (e.e. ar gyfer dilyniant) 
· Gweithdrefnau treial (lle bo'n berthnasol)
· Asesiad o effeithiolrwydd
· Asesiad o ddiogelwch
· Disgrifiad o'r ymyrraeth gynlluniedig (os yn berthnasol) – hyd disgwyliedig, gweithdrefn ar gyfer tynnu'n ôl
· Casglu data:
· Unrhyw adnoddau casglu data/mesur canlyniadau, eu haddasrwydd ar gyfer y boblogaeth a'r grŵp (efallai y byddwch yn eu treialu yn ddiweddarach felly dangosol fyddent ar hyn o bryd)
· Cynllun rheoli data: [footnoteRef:1] [1:  https://www.bangor.ac.uk/governance-and-compliance/dataprotection/documents/Data-Protection-Policy-approved-v7-June-2020.pdf Polisi Rheoli Data Ymchwil Prifysgol Bangor: “Mae’r ymchwilydd yn gyfrifol am: 1.1. Creu cynllun rheoli data ymchwil ar ddechrau pob project, sy’n ymdrin yn benodol â chipio a rheoli data, eu cywirdeb, cyfrinachedd, cadw, rhannu a chyhoeddi data.”
Gweler y teclyn DMP ar-lein https://www.dcc.ac.uk/dmponline. Ffurflen ar-lein ydyw y mae'r defnyddiwr yn ei chwblhau, ac yna gellir lawrlwytho a rhannu ffeil pdf.] 

· Sut fydd data newydd yn cael ei gasglu (a chan bwy), ei storio'n ddiogel a'i baratoi ar gyfer dadansoddi / sut fydd data presennol (e.e. data dienw cleifion) yn cael ei rannu'n ddiogel, gan bwy a chyda phwy, ei storio'n ddiogel a'i baratoi ar gyfer dadansoddi
· Pwy fydd yn gyfrifol am y data
· Pwy sydd â mynediad at y data ac am ba hyd
· Sut y bydd canfyddiadau'n cael eu rhannu a chyda phwy
· Sut fydd data yn cael ei archifo? Ble? Am ba hyd y caiff ei gadw?
· Os yw'r data am fod ar gael i ymchwilwyr eraill, rhowch fanylion am sut y gwneir hynny
· Dadansoddi data:
· Disgrifiwch y dadansoddiad cynlluniedig a sut mae'n cyd-fynd â nodau ac amcanion y gwaith 
· Materion moesegol:
· Sicrhau cydsyniad gwybodus (lle bo'n berthnasol, esbonio optio allan a thynnu'n ôl, ac ystyried rheoliadau GDPR)
· Rheoli anhysbysrwydd
· Rheoli cyfrinachedd ac unrhyw weithdrefn ddatgelu (pryderon diogelwch a/neu gamymarfer)
· Potensial ar gyfer baich, niwed neu risg (cyfranogwyr ac ymchwilwyr/tîm gwerthuso gwasanaethau) a chamau lliniaru 
· Protocol(au) trallod lle bo'n berthnasol
· Unrhyw sgiliau a/neu brofiad perthnasol sy'n ofynnol ar gyfer gweithredu'r project yn ddiogel ac yn foesegol
· Cynnwys cleifion a’r cyhoedd
· Lledaenu ac effaith 
· Cofiwch gynnwys manylion unrhyw ohebiaeth berthnasol – e.e. cytundebau gyda thîm Ymchwil a Datblygu Bwrdd Iechyd Prifysgol Betsi Cadwaladr nad oes angen unrhyw ganiatâd ychwanegol - efallai yr hoffech gynnwys hynny mewn atodiad


Atodiad: Rhestr wirio – darllenwch drwyddi cyn cyflwyno eich protocol a rhoi tic yn y blychau perthnasol
	Mae’r protocol yn…
	Ticiwch

	Canolbwyntio ar gwestiwn pwysig a chynnig y defnydd o fethodoleg a dulliau priodol i fynd i'r afael â hynny  
	

	Darparu gwybodaeth am sgiliau a phrofiadau tîm y project lle bo'n berthnasol
	

	Darparu digon o fanylion i'r darllenydd wneud penderfyniad gwybodus
	

	Dangos bod y tîm yn ystyried effeithiau posibl y gwaith ar bawb sy'n gysylltiedig gan gynnwys cyfranogwyr ac ymchwilwyr/tîm gwerthuso gwasanaethau
	

	Cynnwys meini prawf cynnwys ac eithrio eglur sy'n rhesymol ac yn deg
	

	Darparu esboniad ynglŷn â sut y cafodd pryderon moesegol a nodwyd eu gwerthuso, a rhoi manylion ynghylch sut y byddant yn cael eu rheoli yn y gwaith
	

	Cynnwys llythyr cyfranogwyr, taflen wybodaeth i gyfranogwyr, crynodeb o'r project, holiaduron ac amserlen gyfweld (lle bo hynny’n briodol)
	

	Sicrhau bod dogfennau sy'n cael eu rhoi i gyfranogwyr ar gael yn y Gymraeg yn ogystal â'r Saesneg i adlewyrchu'r egwyddor ‘cynnig gweithredol’ (neu’n egluro pam nad yw hynny’n berthnasol). Nodyn: gellir cyfieithu dogfennau ar ôl cael dyfarniad ffafriol
	

	Sicrhau bod y dogfennau sy'n cael eu rhoi i gyfranogwyr yn defnyddio geiriau byr, cyfarwydd a brawddegau byr; ac wedi'u hysgrifennu mewn termau syml, heb fod yn dechnegol, y bydd person lleyg yn eu deall yn hawdd
	

	Cynnwys dogfennau sy’n cyd-fynd â’i gilydd (e.e. teitl y project yr un fath ar bob un) a chyda dyddiadau a rhifau fersiynau
	

	Darparu digon o fanylion fel bod sicrwydd y bydd cyfranogwyr yn cael eu trin â pharch ac urddas
	

	Esbonio’r broses o gael mynediad at ddarpar gyfranogwyr
	

	Dangos sut mae cyfranogwyr yn cael manylion am y gwaith mewn ffordd y byddant yn gallu ei deall
	

	Dangos pa ddarpariaeth a wneir ar gyfer cyfranogwyr sydd ag anghenion ychwanegol (lle bo hynny'n briodol)
	

	Ystyried materion megis baich ar y cyfranogwyr (e.e. amser, teithio, treuliau)
	

	Cydnabod risg niwed posibl - gan gynnwys trallod/gofid a allai ddeillio o gymryd rhan
	

	Amlinellu unrhyw bosibilrwydd o orfodi pobl neu eu gwobrwyo’n annheg i gymryd rhan yn y gwaith
	

	Dangos y rhoddir cydsyniad yn unol â rheoliadau GPDR, a dangos sut y gall cyfranogwyr optio i mewn ac allan o elfennau o'r astudiaeth
	

	Ystyried, lle mae angen twyll mewn astudiaeth, sut y bydd cyfranogwyr yn ymateb (*os yw'r ymateb a ragwelir yn negyddol, yna bydd twyll yn amhriodol)
	

	Ystyried unrhyw effaith ar hwyliau'r cyfranogwr ar ôl i'w cyfranogiad yn y gwaith ddod i ben, ac os rhagwelir effaith negyddol ar hwyliau, sut y bydd cyfranogwyr yn cael eu cefnogi
	

	Adfyfyrio sut y gwneir cyfranogwyr yn ymwybodol o’u hawl i dynnu’n ôl o’r gwaith ar unrhyw adeg, yn cynnwys yn ôl-weithredol, ac yn cael eglurhad ynghylch yr hyn fydd yn digwydd i unrhyw ddata sy’n ymwneud â hwy
	

	Rhoi darpariaeth i gyfranogwyr gwyno os nad ydynt yn fodlon â'r modd y cynhelir y gwaith/ymddygiad y tîm (*wedi'i nodi'n glir ar y daflen wybodaeth i gyfranogwyr)
	

	Nodi a fydd cyfranogwyr yn cael gwybod am unrhyw dystiolaeth o broblemau meddygol/iechyd a ddarganfuwyd yn ystod y gwaith (os yw'n berthnasol), a rhoi manylion am wasanaethau cwnsela neu grwpiau cefnogi cleifion
	

	Esbonio sut y caiff data ei reoli a'i gadw i ddiogelu cyfrinachedd, anhysbysrwydd a data personol y cyfranogwyr (*gan gynnwys sut yr ymdrinnir â hyn wrth ddefnyddio teitlau swyddi staff y gellir eu hadnabod)
	

	Nodi ar gyfer cyfranogwyr, ddefnydd (gan gynnwys defnydd yn y dyfodol) o unrhyw ddata
	

	Dangos y mesurau i'w cymryd i sicrhau cyfrinachedd a diogelwch y data (gan gynnwys pwy sydd â mynediad at ddata)
	

	Nodi trefniadau storio data a hyd yr amser y bydd data yn cael ei gadw 
	

	Dangos sut y cedwir anhysbysrwydd
	

	Nodi sut y caiff cydsyniad ei ddogfennu'n iawn
	

	Nodi y cynhelir y broses gydsynio yn Gymraeg (lle bo hynny’n berthnasol) neu Saesneg i adlewyrchu'r egwyddor ‘cynnig gweithredol’
	

	Esbonio sut y gellir sicrhau bod y cydsyniad yn parhau i fod yn ddilys os yw’r gwaith yn cynnwys mwy nac un cyfnod o gasglu data
	

	Nodi, os bydd mesurau canlyniadau dilys i'w defnyddio yn y gwaith, bod y cyfranogwyr yn cael fersiynau Cymraeg o'r mesurau hynny, lle maent ar gael, yn unol â'r egwyddor ‘cynnig gweithredol’
	

	Nodi'n benodol a yw'r gwaith yn cynnwys unrhyw grwpiau sy'n agored i niwed
	

	Cynnwys gwybodaeth i gyfranogwyr am unrhyw risgiau sy'n deillio o gymryd rhan yn y gwaith (*ni ddylid gofyn i gyfranogwyr gymryd risgiau sy'n fwy na’r risgiau sy'n rhan o fywyd pob dydd)
	

	Nodi unrhyw risgiau disgwyliedig ac yn esbonio’r mesurau a gymerir i’w rheoli a’u lleihau (*dylid ticio'r blwch (blychau) priodol ar y Ffurflen Gais Moeseg i nodi'r categori o gyfranogwyr i'w recriwtio)
	

	Ystyried a yw manteision posibl y gwaith yn gytbwys ag unrhyw risg posibl i'r cyfranogwyr/tîm
	

	Dangos y broses i'w chymryd os darganfyddir ffactorau annisgwyl yn ystod y gwaith sydd angen mynd ar eu trywydd
	

	Dangos sut mae'r tîm ymchwil/gwerthuso gwasanaeth yn cymryd rhan fel tîm project, ac nid fel ymarferwyr na chlinigwyr, oni bai fod hynny’n briodol i'r fethodoleg.
	

	Nodi a yw'r gwaith yn cynnwys unigolion a allai gyflwyno risg i dîm y project
	






Adnoddau a allai fod yn ddefnyddiol i chi:
Mae'r Awdurdod Ymchwil Iechyd yn darparu canllawiau a thempledi ar gyfer treialon clinigol ac ymchwil ansoddol, sy'n rhoi mannau cychwyn defnyddiol: https://www.hra.nhs.uk/planning-and-improving-research/research-planning/protocol/
Kaba, Evridiki & Stavropoulou, Areti & Kelesi, Martha & Aikaterini, Triantafyllou & Goula, Aspa & Fasoi, Georgia. (2021). Ten Key Steps to Writing a Protocol for a Qualitative Research Study: A Guide for Nurses and Health Professionals. Global Journal of Health Science. 13. 58-58. 10.5539/gjhs.v13n6p58.
Mae rhestr wirio SPIRIT yn ffurflen ddefnyddiol sy’n fyrrach na thempled yr Awdurdod Ymchwil Iechyd. Er ei fod yn ymwneud ag ysgrifennu protocolau ar gyfer cyhoeddiadau i'r cyhoedd, gallai fod yn ddefnyddiol ar gyfer gwneud rhestr graidd: https://www.consort-spirit.org/  
Pwyllgor Adolygu Moeseg Ymchwil - fformat a argymhellir ar gyfer 'protocol ymchwil'
https://www.who.int/groups/research-ethics-review-committee/recommended-format-for-a-research-proto…

BMJ Learning: Cyrsiau ar-lein i Weithwyr Gofal Iechyd Proffesiynol i'ch helpu i ddysgu ym mhob cam o'ch gyrfa. https://new-learning.bmj.com/collection/10062718
Ystyriaethau rheoli data
Gwybodaeth am reoli data ym Mhrifysgol Bangor: https://bangoroffice365.sharepoint.com/sites/DigitalServices/SitePages/Research-Data-Management.aspx
Polisi rheoli data ymchwil Prifysgol Bangor: file:///C:/Users/afs009/Downloads/BU%20RDM%20Policy_Mar24-1.pdf
Mae gan y Ganolfan Curadu Digidol (DCC) lawer o ganllawiau ac enghreifftiau: https://www.dcc.ac.uk/dmps




